CELEX: 52015PC0656
Language: sk
Date: 2015-12-16
Title: Návrh ROZHODNUTIE RADY o pozícii, ktorá sa má prijať v mene Európskej únie v Spoločnom výbore EHP k zmene prílohy XXI (Štatistika) k Dohode o EHP (štatistika výdavkov na zdravotnú starostlivosť)

EURÓPSKA KOMISIA
            V Bruseli16. 12. 2015
            COM(2015) 656 final
            2015/0299(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie v Spoločnom výbore EHP k zmene prílohy XXI (Štatistika) k Dohode o EHP(štatistika výdavkov na zdravotnú starostlivosť)
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               S cieľom zabezpečiť potrebnú právnu istotu a homogénnosť vnútorného trhu má Spoločný výbor EHP začleniť všetky príslušné právne predpisy EÚ čo najskôr po ich prijatí do Dohody o EHP. 
            
            
               2.VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               Účelom návrhu rozhodnutia Spoločného výboru EHP (pripojeného k navrhovanému rozhodnutiu Rady) je zmeniť prílohu XXI (Štatistika) k Dohode o EHP s cieľom začleniť do Dohody o EHP nariadenie Komisie (EÚ) 2015/359 zo 4. marca 2015, ktorým sa vykonáva nariadenie Európskeho parlamentu a Rady (ES) č. 1338/2008, pokiaľ ide o štatistiku výdavkov na zdravotnú starostlivosť a jej financovanie
                  1
               .
            
            
               Odôvodnenie požadovaných úprav pri začlenení nariadenia (EÚ) 2015/359 do Dohody o EHP
            
            
               Príslušné ustanovenia:
            
            
               Články 3 a 5; poskytovanie údajov týkajúcich sa dennej akútnej starostlivosti (HC. 1.2), dennej rehabilitačnej starostlivosti (HC. 2.2), dennej dlhodobej starostlivosti (zdravotnej) (HC. 3.2) a podnikových systémov financovania (HF. 2.3).
            
            
               Odôvodnenie a navrhované riešenie:
            
            
               Informácie týkajúce sa dennej starostlivosti (akútnej, rehabilitačnej, dlhodobej) a systémov podnikového financovania nie sú v Lichtenštajnsku k dispozícii a na vnútroštátnej úrovni nie sú relevantné. Podľa zásady 11 Kódexu postupov pre európsku štatistiku má európska štatistika spĺňať potreby používateľov;  v pracovných programoch Eurostatu a vnútroštátnych štatistických úradov majú byť uspokojované a zohľadňované prioritné potreby. To a contrario znamená, že štatistické údaje, ktoré neuspokojujú potreby používateľov, by sa nemali zhromažďovať.
            
            
               HC.1.2, HC.2.2, HC.3.2 – údaje týkajúce sa dennej starostlivosti (akútnej, rehabilitačnej, dlhodobej):
            
            
               Poskytovatelia zdravotnej starostlivosti v Lichtenštajnsku zaznamenávajú iba údaje o svojej činnosti v kategóriách lôžkovej alebo ambulantnej starostlivosti.  Rozlišovanie medzi ambulantnou a dennou starostlivosťou nie je v Lichtenštajnsku obvyklé, a preto nie sú k dispozícii žiadne údaje. Avšak denná akútna starostlivosť (HC.1.2) je zahrnutá do ambulantnej akútnej starostlivosti (HC.1.3), denná rehabilitačná starostlivosť (HC.2.2) je zahrnutá do ambulantnej rehabilitačnej starostlivosti (HC.2.3) a denná dlhodobá starostlivosť (zdravotná) (HC.3.2) je zahrnutá do ambulantnej dlhodobej starostlivosti (zdravotnej) (HC.3.3).
            
            
               Preto sa navrhuje táto úprava:
            
            
               „Lichtenštajnsko je oslobodené od povinnosti poskytovať osobitne údaje týkajúce sa dennej akútnej starostlivosti (HC.1.2), dennej rehabilitačnej starostlivosti (HC.2.2) a dennej dlhodobej starostlivosti (zdravotnej) (HC.3.2), ktoré musia byť zahrnuté do údajov týkajúcich sa ambulantnej akútnej starostlivosti (HC.1.3), ambulantnej rehabilitačnej starostlivosti (HC.2.3) a ambulantnej dlhodobej starostlivosti (zdravotnej) (HC.3.3), a to v uvedenom poradí.“
            
            
            
               HF.2.3 – Systémy podnikového financovania:  
            
            
               Informácie o systémoch podnikového financovania nie sú v Lichtenštajnsku k dispozícii.  Okrem toho, výdavky na zdravotnú starostlivosť v podnikoch predstavujú veľmi malú časť celkových výdavkov na zdravotnú starostlivosť a záťaž spojená so zhromažďovaním týchto informácií je preto neprimeraná.  Zmluvné strany Dohody o EHP musia oslobodenie Lichtenštajnska od poskytovania údajov pre HF.2.3 priebežne opätovne zvažovať na základe informácií poskytnutých lichtenštajnským štatistickým úradom, ktorý bude informovať Eurostat v prípade, že výdavky na systémy podnikového financovania už nebude možné považovať za zanedbateľné.
            
            
               Preto sa navrhuje táto úprava:
            
            
               „Lichtenštajnsko je oslobodené od povinnosti poskytovať údaje týkajúce sa systémov podnikového financovania (HF.2.3). Toto oslobodenie by mal Spoločný výbor EHP preskúmať, vždy keď číselné údaje poskytnuté Lichtenštajnskom preukážu, že výdavky na systémy podnikového financovania v Lichtenštajnsku už nie sú zanedbateľné.“
            
         
         
            
               3.PRÁVNE PRVKY NÁVRHU
            
            
               Podľa článku 1 ods. 3 nariadenia Rady (ES) č. 2894/94 o opatreniach na vykonávanie Dohody o EHP Rada na základe návrhu Komisie prijme v mene Únie pozíciu k takýmto rozhodnutiam. 
            
            
               Komisia predkladá Rade návrh rozhodnutia Spoločného výboru EHP, aby ho Rada prijala ako pozíciu Únie. Komisia dúfa, že tento návrh bude môcť Spoločnému výboru EHP predložiť pri najbližšej možnej príležitosti.
            
            
               2015/0299 (NLE)
            
            
               Návrh
            
            
               ROZHODNUTIE RADY
            
            
               o pozícii, ktorá sa má prijať v mene Európskej únie v Spoločnom výbore EHP k zmene prílohy XXI (Štatistika) 
                  k Dohode o EHP
                  (štatistika výdavkov na zdravotnú starostlivosť)
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 338 ods. 1 v spojení s článkom 218 ods. 9,
            
            
               so zreteľom na nariadenie Rady (ES) č. 2894/94 z 28. novembra 1994
                  2
                o opatreniach na vykonávanie Dohody o Európskom hospodárskom priestore, a najmä na jeho článok 1 ods. 3,
            
            
               so zreteľom na návrh Európskej komisie,
            
            
               keďže:
            
            
               (1)Dohoda o Európskom hospodárskom priestore
                  3
                (ďalej len „Dohoda o EHP“) nadobudla platnosť 1. januára 1994.
            
            
               (2)Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, príloha XXI (Štatistika) k tejto dohode.
            
            
               (3)Nariadenie Komisie (EÚ) 2015/359
                  4
                sa má začleniť do Dohody o EHP. Informácie týkajúce sa dennej starostlivosti a systémov podnikového financovania, ako aj ambulantnej a dennej starostlivosti nie sú v Lichtenštajnsku k dispozícii, a preto by Lichtenštajnsko malo byť oslobodené od povinnosti poskytovať tieto údaje.
            
            
               (4)Príloha XXI (Štatistika) k Dohode o EHP by sa preto mala zodpovedajúcim spôsobom zmeniť. 
            
            
               (5)Pozícia Únie v Spoločnom výbore EHP by preto mala vychádzať z pripojeného návrhu rozhodnutia,
            
            
               PRIJALA TOTO ROZHODNUTIE: 
            
            
               Článok 1
            
            
               Pozícia, ktorá sa má prijať v mene Únie v Spoločnom výbore EHP k navrhovanej zmene prílohy XXI (Štatistika) k Dohode o EHP, je založená na návrhu rozhodnutia Spoločného výboru EHP pripojenom k tomuto rozhodnutiu.
            
         
         
            
               Článok 2
            
            
               Toto rozhodnutie nadobúda účinnosť dňom jeho prijatia.
            
            
            
               V Bruseli
            
            
               
                     za Radu
               
               
                     predseda
               
            
         
         
            
                  
                     (1)
                  Ú. v. EÚ L 62, 6.3.2015, s. 6.
               
               
                  
                     (2)
                  Ú. v. EÚ L 305, 30.11.1994, s. 6. 
               
               
                  
                     (3)
                  Ú. v. ES L 1, 3.1.1994, s. 3. 
               
               
                  
                     (4)
                  Nariadenie Komisie (EÚ) 2015/359 zo  4. marca 2015, ktorým sa vykonáva nariadenie Európskeho parlamentu a Rady (ES) č. 1338/2008, pokiaľ ide o štatistiku výdavkov na zdravotnú starostlivosť a jej financovanie (Ú. v. EÚ L 62, 6.3.2015, s. 6).
               
            
      
    ---documentbreak--- 
      
         
               EURÓPSKA KOMISIA
            V Bruseli16. 12. 2015
            COM(2015) 656 final
            PRÍLOHY
            ROZHODNUTIE SPOLOČNÉHO VÝBORU EHP č. .../2015z,ktorým sa mení príloha XXI (štatistika) k Dohode o EHPknávrhu Radyo pozícii, ktorá sa má prijať v mene Európskej únie v Spoločnom výbore EHP k zmene prílohy XXI (Štatistika) k Dohode o EHP
            
               
         
         
            
               PRÍLOHA
               
                  ROZHODNUTIE SPOLOČNÉHO VÝBORU EHP č. …/2015
                  z, 
                  ktorým sa mení príloha XXI (Štatistika) k Dohode o EHP
               
            
               SPOLOČNÝ VÝBOR EHP,
            
            
               so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
            
            
               keďže:
            
            
               (1)
                     Nariadenie Komisie (EÚ) 2015/359 zo 4. marca 2015, ktorým sa vykonáva nariadenie Európskeho parlamentu a Rady (ES) č. 1338/2008, pokiaľ ide o štatistiku výdavkov na zdravotnú starostlivosť a jej financovanie
                  1
               , sa má začleniť do Dohody o EHP.
            
            
               (2)
                     Príloha XXI k Dohode o EHP by sa preto mala zodpovedajúcim spôsobom zmeniť,
            
            
            
               PRIJAL TOTO ROZHODNUTIE:
            
            
               Článok 1
            
            
               Za bod 18z5 [vykonávacie nariadenie Komisie (EÚ) č. 205/2014] prílohy XXI k Dohode o EHP sa vkladá tento bod:
            
            
               „18z6.
                     32015 R 0359: nariadenie Komisie (EÚ) 2015/359 zo 4. marca 2015, ktorým sa vykonáva nariadenie Európskeho parlamentu a Rady (ES) č. 1338/2008, pokiaľ ide o štatistiku výdavkov na zdravotnú starostlivosť a jej financovanie (Ú. v. EÚ L 62, 6.3.2015, s. 6).
            
            
               Ustanovenia nariadenia sa na účely tejto dohody vykladajú s týmito úpravami:
            
            
               a)
                     Lichtenštajnsko je oslobodené od povinnosti poskytovať osobitne údaje týkajúce sa dennej akútnej starostlivosti (HC.1.2), dennej rehabilitačnej starostlivosti (HC.2.2) a dennej dlhodobej starostlivosti (zdravotnej) (HC.3.2), ktoré musia byť zahrnuté do údajov týkajúcich sa ambulantnej akútnej starostlivosti (HC.1.3), ambulantnej rehabilitačnej starostlivosti (HC.2.3) a ambulantnej dlhodobej starostlivosti (zdravotnej) (HC.3.3), a to v uvedenom poradí.
            
            
               b)
                     Lichtenštajnsko je oslobodené od povinnosti poskytovať údaje týkajúce sa systémov podnikového financovania (HF.2.3). Toto oslobodenie by mal Spoločný výbor EHP preskúmať, vždy keď číselné údaje poskytnuté Lichtenštajnskom preukážu, že výdavky na systémy podnikového financovania v Lichtenštajnsku už nie sú zanedbateľné.“
            
            
               Článok 2
            
            
               Znenie nariadenia (EÚ) č. 2015/359 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
            
            
               Článok 3
            
            
               Toto rozhodnutie nadobúda účinnosť […] pod podmienkou, že boli doručené všetky oznámenia podľa článku 103 ods. 1 Dohody o EHP*.
            
            
               
                  2Článok 4
            
         
         
            
               Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
            
            
               V Bruseli 
            
            
                  Za Spoločný výbor EHP
            
            
                  predseda
            
            
                  
                     
                     
                     
                     
                     […]
            
            
                  
                  
                  tajomníci
                  Spoločného výboru EHP
            
            
                  
                     
                     
                     
                     
                     […]
            
         
         
            
                  
                     (1)
                  Ú. v. EÚ L 62, 6.3.2015, s. 6.
               
               
                  
                     (2)
                   [Ústavnoprávne požiadavky neboli oznámené.] [Ústavné požiadavky boli oznámené.]